section_heading: Deseta sezona (2016.)
paragraph_text: Televizijska mreža Fox nakon dugogodišnjeg nagađanja najavila je da će se serija vratiti u limitiranom formatu od šest epizoda. Nakon što je sezona završila s emitiranjem pobrala je pomiješane kritike filmske struke. Druga, treća i četvrta epizoda dobile su uglavnom pozitivne ocjene od kojih je treća epizoda naziva Mulder and Scully Meet the Were-Monster najviše hvaljena. Za razliku od njih, prva, peta i šesta epizoda dobile su lošije kritike, a epizode koje su vezane uz mitologiju serije (prva i šesta) dobile su izrazito negativne ocjene.